Similitudni Din, dwar daqs l-Imħabba qaluli, dwar l-imħabba nkitbu ħafna għidtilhom, dwari u dwarek, qatt similitudni din, dwar daqs l-imħabba daqs iż-żibeġ sparpaljati jiġru f'salt u f'żiffa żżommhom daqs iż-żiffa xxejjer'uħna 'kk kif is-sħana xxejjinna daqs is-sħana tixgħelilna l-lejl għal darba u darbtej' daqs il-lej' ipinġi 'l aħna bl-istess lewn, lewnna s-sħana daqs in-nar joħroġ il-għaraq biex ma tqaddidniex ix-xemx daqs l-iffriżat tal-ilma fuq dir-roqgħa friska friska daqs dir-roqgħa f'telfa dagħa għax ma tafx il-mnej'u l-fej' daqs il-ma nafx fejn qegħdin aħna, imma l-aqwa illi miegħek daqs il-miegħek tmiegħek ruħi biex inbierku aħna 'l-aħna daqs dil-aħna stramba skura għax xi drabi ssib biss imma daqs dil-imma ssirilna Isien li nifhmu aħna biss … daqshekk inħobbok, daqskemm indum indomm id-daqsijiet, u minn kemm daqsijiet insib l-ebda daqs mhu daqs dak daqsek. għadd 33 LXXXIII 43